เทศบัญญัติเทศบาลตำบลเกล็ดแก้วเทศบัญญัติเทศบาลตำบลเกล็ดแก้วเรื่องการติดตั้งบ่อดักไขมันบำบัดน้ำเสียในอาคารพ.ศ.๒๕๕๒[๑] โดยที่เป็นการสมควรตราเทศบัญญัติเทศบาลตำบลเกล็ดแก้วว่าด้วยการติดตั้งบ่อดักไขมันบำบัดน้ำเสียในอาคารขึ้นบังคับใช้ในเขตเทศบาลตำบลเกล็ดแก้วอาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖ประกอบกับมาตรา ๑๘ มาตรา ๒๐ (๓) และมาตรา ๔๔ แห่งพระราชบัญญัติการสาธารณสุข พ.ศ.๒๕๓๕ แก้ไขเพิ่มเติมถึง (ฉบับที่ ๒) พ.ศ. ๒๕๕๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งตามมาตรา ๒๙ มาตรา ๓๒ มาตรา ๓๓ มาตรา ๔๑ และมาตรา ๖๗ของรัฐธรรมนูญแห่งราชอาณาจักรไทย พุทธศักราช ๒๕๕๐ บัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลตำบลเกล็ดแก้วโดยความเห็นชอบของสภาเทศบาลตำบลเกล็ดแก้ว และผู้ว่าราชการจังหวัดชลบุรีจึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลเกล็ดแก้วเรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๕๒ข้อ ๒เทศบัญญัตินี้ให้ใช้บังคับภายในเขตเทศบาลตำบลเกล็ดแก้วตั้งแต่วันที่ได้ประกาศไว้โดยเปิดเผย ณสำนักงานเทศบาลตำบลเกล็ดแก้วแล้วเจ็ดวันข้อ ๓บรรดาเทศบัญญัติ ประกาศ ระเบียบและคำสั่งอื่นใดในส่วนที่ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ในเทศบัญญัตินี้อาคาร หมายความว่า ตึก บ้านเรือน ร้านค้า ร้านอาหาร สำนักงานหรือ สิ่งปลูกสร้างอย่างอื่น ซึ่งบุคคลอาจเข้าอยู่อาศัยหรือใช้สอยได้บ่อดักไขมัน หมายความว่าสิ่งที่ใช้แยกจำพวกน้ำมันและไขมันออกจากน้ำ ซึ่งผ่านการใช้แล้วการระบายน้ำ หมายความว่าการผันน้ำ การปล่อยน้ำ การเทน้ำ การสาดน้ำ หรือการกระทำอื่นใดที่เป็นการถ่ายเทน้ำแหล่งระบายน้ำ หมายความว่าทางหรือท่อระบายน้ำ ลำกระโดง ลำราง คู คลอง แม่น้ำ ทะเล และแหล่งน้ำสาธารณะแหล่งน้ำธรรมชาติและแหล่งน้ำที่เป็นของเอกชนซึ่งมีทางเชื่อมต่อหรือสามารถไหลไปสู่แหล่งน้ำสาธารณะหรือแหล่งน้ำธรรมชาติได้เจ้าพนักงานท้องถิ่น หมายความว่านายกเทศมนตรีตำบลเกล็ดแก้วพนักงานเจ้าหน้าที่ หมายความว่าปลัดเทศบาลตำบลเกล็ดแก้ว และพนักงานเทศบาลอื่นที่เจ้าพนักงานท้องถิ่นแต่งตั้งข้อ ๕เทศบัญญัตินี้ให้ใช้บังคับแก่อาคารที่มีการระบายน้ำทิ้งลงหรือไหลไปสู่แหล่งระบายน้ำและยังไม่มีกฎหมายใดกำหนดมาตรการเกี่ยวกับการกำจัดน้ำมันและไขมันสำหรับอาคารประเภทนั้นข้อ ๖ให้เจ้าของหรือผู้ครอบครองอาคารตามข้อ ๕ติดตั้งบ่อดักไขมันตามมาตรฐานที่เจ้าพนักงานท้องถิ่นประกาศกำหนดให้เจ้าของหรือผู้ครอบครองอาคารที่มีการปลูกสร้างใหม่ดำเนินการติดตั้งบ่อดักไขมันสำหรับอาคารนั้นให้แล้วเสร็จก่อนเข้าอยู่อาศัยหรือใช้สอยและหากอาคารใดอยู่ระหว่างการปลูกสร้างใหม่ในวันที่เทศบัญญัตินี้มีผลใช้บังคับก็ให้ดำเนินการติดตั้งบ่อดักไขมันเช่นเดียวกันข้อ ๗ให้เจ้าพนักงานท้องถิ่นหรือพนักงานเจ้าหน้าที่มีอำนาจหน้าที่ดังต่อไปนี้(๑)เข้าตรวจอาคารและบริเวณที่ตั้งอาคารในระหว่างพระอาทิตย์ขึ้นและตก(๒)สั่งให้เจ้าของหรือผู้ครอบครองอาคารที่มีการระบายน้ำทิ้งลงหรือไหลไปสู่แหล่งระบายน้ำดำเนินการติดตั้งบ่อดักไขมันให้แล้วเสร็จภายในเก้าสิบวันข้อ ๘ให้เจ้าของหรือผู้ควบคุมอาคารตามข้อ๖ ทำการดูแลรักษาเก็บขนน้ำมันหรือไขมันในบ่อดักไขมันไปกำจัดและซ่อมแซมบำรุงรักษาบ่อดักไขมันให้อยู่ในสภาพที่ใช้การได้ตามปกติข้อ ๙ผู้ใดขัดขวางการปฏิบัติหน้าที่ของเจ้าพนักงานท้องถิ่นหรือพนักงานเจ้าหน้าที่ในการปฏิบัติตามข้อ๗ (๑) ต้องระวางโทษปรับไม่เกินหนึ่งพันบาทข้อ ๑๐ผู้ใดไม่ปฏิบัติตามคำสั่งของเจ้าพนักงานท้องถิ่นหรือพนักงานเจ้าหน้าที่ตามข้อ๗ (๒) ต้องระวางโทษปรับไม่เกินห้าร้อยบาทและเจ้าพนักงานท้องถิ่นอาจกำหนดให้เสียค่าปรับอีกไม่เกินวันละสองร้อยบาทนับแต่วันถัดจากวันครบกำหนดระยะเวลาที่เจ้าพนักงานท้องถิ่นหรือพนักงานเจ้าหน้าที่กำหนดให้มีการติดตั้งบ่อดักไขมันเป็นต้นไปจนกว่าจะได้ปฏิบัติให้ถูกต้องข้อ ๑๑ให้เจ้าพนักงานท้องถิ่นประกาศและประชาสัมพันธ์ให้ประชาชนทราบถึงการปฏิบัติตามเทศบัญญัตินี้ข้อ ๑๒ให้เจ้าพนักงานท้องถิ่นมีอำนาจในการพิจารณายกเว้นการปฏิบัติตามเทศบัญญัติตามความจำเป็นและเหมาะสมของอาคารและพื้นที่บางแห่งอาทิเช่น พื้นที่บนภูเขา พื้นที่เกษตรกรรมพื้นที่ในชนบท เป็นต้นข้อ ๑๓ให้นายกเทศมนตรีตำบลเกล็ดแก้วเป็นผู้รักษาการให้เป็นไปตามเทศบัญญัตินี้และให้มีอำนาจออกระเบียบประกาศ หรือคำสั่งเพื่อปฏิบัติการเป็นไปตามเทศบัญญัตินี้ประกาศณ วันที่ ๕ พฤศจิกายน พ.ศ. ๒๕๕๒เกษมโห้สุวรรณนายกเทศมนตรีตำบลเกล็ดแก้วปริยานุช/ผู้จัดทำ๒๔กุมภาพันธ์ ๒๕๕๓นันท์นภัสร์/ตรวจ๒๔กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนที่ ๒๙ ง/หน้า ๑๘๗/๑๘ กุมภาพันธ์ ๒๕๕๓